**Apollo Tyres lancerer det terrængående dæk Vredestein Pinza i Europa**

* ***Giver den bedste balance mellem kørsel på landevej og off-road med det erklærede formål at være "komfortabelt robust"***
* ***Resultatet af fem års forskning og udvikling med omfattende simuleringsdesign og et globalt testprogram under ekstreme vejrforhold***
* ***Lanceringen i Europa følger en succesrig debut i USA – verdens største marked for terrængående dæk – i 2021***
* ***"3 Peak Mountain Snow Flake"-certificeringen understreger Pinzas evner under vanskelige vejrforhold***
* ***24 størrelser ved lanceringen, flere senere***

**14. juli 2022** – Apollo Tyres lancerer sit første dedikerede terrængående dæk: Vredestein Pinza. Pinza er resultatet af et femårigt globalt forsknings- og udviklingsprogram og er designet til at være det mest kompetente off-road-dæk fra Vredestein nogensinde, og samtidig har det overlegen ydeevne i forhold til vejgreb, trækkraft, rullemodstand og komfort. Resultatet er den bedste balance mellem egenskaber på landevej og off-road af alle terrændæk på markedet.

Pinza er særligt velegnet til firhjulstrækkere, pickup'er og SUV'er, der kører i terræn, og er tilgængeligt for kunder fra august, i 24 dimensioner og med flere størrelsesmuligheder senere.

Slidbanen på Pinza har et karakteristisk sildebensmønster med fire riller og sammenhængende lameller i fuld dybde, der giver fremragende vejgreb på alle overflader – herunder mudder, sand, is og sne – og samtidig minimerer støj på vejen. Den robuste side i tre sektioner har aggressive "bidende" kanter, der giver ekstra hjælp i løse underlag, og de integrerede snoede "stenafvisere" i slidbanen hjælper med at fjerne fremmedlegemer.

Det nye Pinza har en triplex-karkasse i tre lag for øget holdbarhed, mens et unikt dæksidedesign udvider det aggressive slidbanemønster og giver indtryk af en hårdførhed, der passer til et dæk i denne kategori samt øget beskyttelse mod sten og hjulspor.

Ud over de forrygende off-road-præstationer er Pinza udviklet til at levere et højt niveau af vejgreb og komfort på landevejen. Multi-pitch-teknologi og brede slidbaneblokke er med til at minimere støj og maksimere styrepræcisionen, og brugen af femtegenerations polymersammensætning og dybe lameller sikrer et fremragende vejgreb under alle forhold.

Pinza understreger sine fremragende egenskaber under alle vejrforhold og adskiller sig yderligere fra mange andre produkter i terrænsegmentet med "3 Peak Mountain Snow Flake"-certificeringen, der betyder, at det leverer fremragende standarder for vejgreb og trækkraft i sne og på isglatte overflader.

Det nye dæk er designet og udviklet af Apollo Tyres' interne forsknings- og udviklingsafdeling i Holland med omfattende brug af simulerings- og anvendelsesanalyse for at opnå en optimal balance mellem de forskellige krav til ydeevnen. Vredestein Pinza er resultatet af det mest ambitiøse produktspecifikke forsknings- og udviklingsprojekt i mærkets 113 års historie, og er blevet testet under vanskelige vejrforhold, både off-road og på landevejene, i Nordamerika, Finland, Sydafrika og Mellemøsten.

Dækket blev lanceret i USA i 2021 og har hurtigt etableret sig som et af de mest anerkendte produkter inden for det konkurrenceprægede terrængående segment. Det er et af kun fire terrængående dæk, der anbefales af det velrenommerede uafhængige testbureau Consumer Reports.

Pinza tilbydes i to konstruktionstyper: "P" og "LT". Det mere aggressive "LT"-dækmønster er velegnet til arbejdskøretøjer, der primært anvendes i mere krævende off-road-terræn. "P"-varianten har et mere landevejsorienteret design, der gør det ideelt til montering på personbiler. Begge versioner er yderst effektive off-road, så brugerne kan føle sig sikre på alle køreoverflader året rundt.

"Ud over at inddrage nye designelementer og materialer har vi udnyttet vores erfaring fra markedet for helårsdæk til at levere den perfekte balance mellem off-road-robusthed og landevejskomfort," siger Daniele Lorenzetti, Chief Technology Officer hos Apollo Tyres Europe. "Omfattende AI-drevet analyse og test i den virkelige verden på tværs af flere geografiske områder og klimaer har derefter hjulpet vores forsknings- og udviklingsteam med at give Pinza en unik balance mellem landevejs- og off-road-egenskaber."

Du kan finde flere oplysninger på **[relevant lokal webside]**.

***[SLUT]***

**Hvis du vil vide mere, kan du kontakte:**

**[PR-kontaktoplysninger for lokalt marked skal tilføjes]**

**Om Apollo Tyres Ltd**

Apollo Tyres Ltd er en international dækproducent og det førende dækmærke i Indien. Virksomheden har flere produktionsenheder i Indien og en enhed i henholdsvis Holland og Ungarn. Virksomheden markedsfører sine produkter under de to globale mærker – Apollo og Vredestein, og dens produkter er tilgængelige i mere end 100 lande gennem et omfattende netværk af butikker, som tilbyder hhv. mærkevarer og eksklusive produkter.